ai4bharat/Pralekha huggingface dataset:
अर्थ मंत्रालय
ई-फायलिंग आयकर परतावा नोंदणीत 19 टक्क्यांनी वाढ
नवी दिल्ली, 6 मे 2019
वर्ष 2018-19 दरम्यान आयकर परतावा ई-फायलिंगमध्ये घट झाल्याचे माध्यमांमध्ये प्रकाशित झालेले वृत्त चुकीचे असून वर्ष 2017-18 आणि 2018-19 यामध्ये प्रत्यक्षपणे कोणत्याही प्रकारची तुलना करता येण्यासारखी नाही असे आयकर विभागाने कळवले आहे.
आयकर विभागाकडून मिळालेल्या माहितीनुसार, एकूण 6.74 कोटी आयकर परताव्यांपैकी 5.47 कोटी आयकर परतावे हे चालू वर्ष 2017-18 दरम्यान ई-फायलिंगद्वारे भरण्यात आले होते. 2018-19 दरम्यान भरण्यात आलेल्या 6.68 कोटी आयकर परताव्यांमध्ये वर्ष 2018-19 च्या 6.49 कोटी आयकर परताव्यांचा समावेश आहे. याची तुलना केल्यास 19 टक्के आयकर परताव्यांमध्ये वाढ झाल्याचे निदर्शनास येते. याचाच अर्थ असा की, 2017-18 च्या तुलनेत वर्ष 2018-19 मध्ये मोठ्या प्रमाणावर इलेक्ट्रॉनिक माध्यमाद्वारे आयकर परतावे भरण्यात आले आहेत.
निकालाअंती वर्ष 2017-18 मध्ये 0.14 कोटी आयकर परतावे भरण्यात आले तर हेच आयकर परतावे आयकर कायद्यात केलेल्या सुधारणांद्वारे पुढील वर्षी ऑनलाईन भरण्यात आले होते. ही माहिती आयकर विभागाच्या ई-फायलिंग संकेतस्थळावर सुद्धा ‘फायलिंग ग्रोथ’ या अंतर्गत उपलब्ध आहे.
B.Gokhale/P.Malandkar
(Visitor Counter : 69
केंद्रीय लोकसेवा आयोग
सहसचिव स्तर/संचालक/उपसचिव स्तरावरील पदांसाठी कंत्राटी आधारावर ‘लॅटरल’ नियुक्ती
‘लॅटरल’ नियुक्तीद्वारे तीन सहसचिव आणि 14 संचालक/उपसचिवांना समाविष्ट केले जाणार
नवी दिल्ली, 1 जून 2023
केंद्रीय लोकसेवा आयोगाच्या जाहिरात क्र. 52/2023, दिनांक 20.05.2023 च्या अनुसार, कार्मिक आणि प्रशिक्षण विभागाकडून  प्राप्त झालेल्या विनंतीनुसार कंत्राटी पद्धतीने संयुक्त सचिव/ संचालक/ उपसचिव या स्तरावरील 20 पदांसाठी अर्ज मागविण्यात येत आहेत. भारत सरकारच्या खालील विभाग/ मंत्रालयांमध्ये कंत्राटी पद्धतीने संयुक्त सचिव/ संचालक/ उपसचिव स्तरावरील अतिरिक्त 17 पदांसाठी अर्ज मागविण्यात येत आहेत:
- आरोग्य आणि कुटुंब कल्याण विभाग, आरोग्य आणि कुटुंब कल्याण मंत्रालय.
- उर्जा मंत्रालय
- ग्रामीण विकास विभाग, ग्रामीण विकास मंत्रालय
- कृषी आणि शेतकरी कल्याण मंत्रालय
- वित्तीय सेवा विभाग, वित्त मंत्रालय
- सांख्यिकी आणि कार्यक्रम अंमलबजावणी मंत्रालय
वरील मंत्रालये/ विभागांमध्ये ‘लॅटरल’ नियुक्ती द्वारे  तीन सहसचिव आणि 14 संचालक/ उपसचिवांना नियुक्त केले जाईल.
उमेदवारांच्या माहितीसाठी तपशीलवार जाहिरात आणि संबंधित सूचना आयोगाच्या संकेतस्थळावर 3 जून 2023 रोजी अपलोड केल्या जातील. इच्छुक उमेदवार 3 जून 2023 ते 3 जुलै 2023 पर्यंत अर्ज सादर करू शकतात.
उमेदवारांनी त्यांच्या ऑनलाइन अर्जात दिलेल्या माहितीच्या आधारे मुलाखतीसाठी त्यांची निवड केली जाईल. उमेदवारांनी ही सर्व माहिती खरी असल्याची ग्वाही देते आवश्यक आहे.
S.Patil/S.Mukhedkar/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 56
नौवहन मंत्रालय
सागरमाला प्रकल्पाचा आढावा घेण्यासाठी जेएनपीएने घेतली संबधितांची बैठक
मुंबई, 7 एप्रिल 2022
भारताचे महत्वपूर्ण मालवाहू बंदर असलेले जवाहरलाल नेहरू बंदर प्राधिकरणाने  संबधितांची बैठक बोलावली होती. भारत सरकारच्या नौवहन मंत्रालयाने 2015 मध्ये सुरू केलेल्या सागरमाला उपक्रमाला प्रमुख उपक्रमाला सात वर्षे पूर्ण झाल्यानिमित्त आयोजित या बैठकीच्या अध्यक्षस्थानी जवाहरलाल नेहरू बंदर प्राधिकरणाचे अध्यक्ष संजय सेठी  होते. सागरमालाच्या धर्तीवरील जेएनपीएच्या इतर उपक्रमांची माहिती त्यांनी या बैठकीत दिली. यावेळी जवाहरलाल नेहरू बंदर प्राधिकरणाचे उपाध्यक्ष उन्मेष शरद वाघ, आणि अन्य विभागप्रमुख उपस्थित होते. सर्व संबधितांचे आभार मानताना जवाहरलाल नेहरू बंदर प्राधिकरणाचे अध्यक्ष संजय सेठी यांनी जेएनपीएच्या यशात सर्व संबधितांच्या महत्वाच्या भूमिका आहेत असे सांगितले. “ विविध प्रकल्पांबद्द्ल संबधितांची मते आम्हाला मौल्यवान वाटताच. सुलभ व्यापारसंधींची हमी देत देशाच्या विकासात सातत्यपूर्ण आणि सक्रिय सहकार्य दिल्याबद्दल सर्व संबधितांचे मी आभार मानतो”, असे ते म्हणाले.
“जवाहरलाल नेहरू बंदर प्राधिकरण देशातील महत्वाच्या विशेषतः बंदरे आणि सागरी क्षेत्र यामधील प्रमुख गुंतवणूकीपैकी एक आहे. या बंदराची प्रगतीगाथाच बंदराच्या कार्यक्षमतेची आणि आंतराष्ट्रीय स्तराचा व्यापार हाताळण्याच्या क्षमतेची ग्वाही देते”, असे त्यांनी पुढे नमूद केले.
या परिषदेत जवाहरलाल नेहरू बंदर प्राधिकरणाने विडीयो आणि ध्वनीचित्रफितींच्या माध्यमातून सागरमाला उपक्रमांतर्गत आपल्या अखत्यारीत सुरु असलेल्या विविध प्रकल्पांबद्दल संबधितांना माहिती दिली.
S.Kulkarni/V.Sahjrao/P.Malandkar
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 128
विज्ञान आणि तंत्रज्ञान मंत्रालय
भारत आणि स्पेन यांच्यात विज्ञान आणि तंत्रज्ञान तसेच खगोलशास्त्र विषयक तंत्रज्ञान सहकार्याबाबतच्या सामंजस्य कराराला केंद्रीय मंत्रिमंडळाची मंजुरी
पंतप्रधान नरेंद्र मोदी यांच्या अध्यक्षतेखाली आज झालेल्या केंद्रीय मंत्रिमंडळाच्या बैठकीत भारत आणि स्पेनदरम्यान विज्ञान आणि तंत्रज्ञान तसेच खगोलशास्त्र विषयक तंत्रज्ञान सहकार्याबाबच्या सामंजस्य कराराला मंजुरी देण्यात आली. भारतीय खगोलविज्ञान संस्था, बंगरूळू आणि स्पेनची समकक्ष संस्था –आयएसी यांच्यात हा करार करण्यात आला आहे, अशी माहिती आजच्या बैठकीत देण्यात आली.
या सामंजस्य कराराअंतर्गत, 1) नवे वैज्ञानिक निष्कर्ष; 2) नवी तंत्रज्ञाने;3) वैज्ञानिक परस्परसंवाद आणि प्रशिक्षण यांच्या माध्यमातून क्षमता बांधणी; 4) संयुक्त वैज्ञानिक प्रकल्प इत्यादी.
या सामंजस्य करारांतर्गत, संयुक्त संशोधन प्रकल्प, कार्यक्रम, सेमिनार यांचेही आयोजन करता येईल. हा सामंजस्य करार, सर्व गुणवत्ता असलेले वैज्ञानिक, विद्यार्थी आणि तंत्रज्ञान क्षेत्रातील तज्ञांसाठी लागू राहील. तसेच केवळ वैज्ञानिक गुणवत्ता आणि अनुभवाच्या जोरावरच कराराचा वापर करता येईल. या अंतर्गत, खंडित स्वरूपाचे टेलिस्कोप तंत्रज्ञान आणि रोबोटिक तंत्रज्ञान विकसित करणे, त्याशिवाय इतर अनेक वैज्ञानिक क्षेत्रात परस्पर सहकार्याचे धोरण.
आर्थिक व्यवहार विषयक मंत्रिमंडळ समिती
हिंदुस्थान कॉपर लिमिटेडद्वारा 15 टक्के पेड अप भाग भांडवल नव्याने जारी करायला मंत्रिमंडळाची मंजुरी
नवी दिल्ली, 1 ऑगस्ट 2018
पंतप्रधान नरेंद्र मोदी यांच्या अध्यक्षतेखाली अर्थविषयक केंद्रीय समितीने हिंदुस्थान कॉपर लिमिटेडद्वारा सेबी तसेच अन्य मान्य निर्देशानुसार, क्वालिफाइड इंस्टीट्यूशनस प्लेसमेंट  माध्यमातून पाच रुपये सम मूल्याचे 15 टक्के देय भाग भांडवल  अर्थात 13,87,82700 समभाग जारी करायला मंजुरी दिली आहे.
यामुळे एचसीएल मध्ये भारत सरकारचा वाटा 76.05 टक्क्यांवरून कमी होऊन 66.13 टक्के इतका राहील. यामुळे एचसीएलचे पेड अप भांडवल सध्याच्या 462.61 कोटी रुपयांवरून वाढून 532 कोटी रुपये होईल. एचसीएल क्यूआईपीतून मिळालेल्या निधीचा वापर आपल्या विस्तार योजनेसाठी करेल.
परिणाम:
एचसीएलच्या विस्तार योजनांसाठी निधीची गरज असून कंपनीला सुमारे 1.90 लाख टन एवढे उत्पादन उद्दिष्ट गाठायचे आहे. तसेच देशाच्या तांब्याच्या गरजेपैकी 30 टक्के गरज पूर्ण करायची आहे.
प्रस्तावित विस्तार योजनेमुळे सुमारे 9300 लोकांना रोजगाराच्या संधी उपलब्ध होतील.
एचसीएलच्या विस्तार योजना मध्य प्रदेश, राजस्थान आणि झारखंड येथे आहेत.
B.Gokhale/S.Kane/P.Malandkar
(Visitor Counter : 44
संसदीय कामकाज मंत्रालय
केंद्रीय संसदीय व्यवहार मंत्रालयातर्फे संविधान दिन 2022 साजरा
भारताने राज्यघटनेचा स्वीकार केल्याप्रीत्यर्थ तसेच भारतीय राज्यघटनेच्या संस्थापकांच्या योगदानाचा सन्मान करण्याच्या उद्देशाने आज संपूर्ण भारतात अत्यंत उत्साहाने आणि आनंदाने संविधान दिवस  साजरा करण्यात येत आहे.
केंद्रीय संसदीय व्यवहार मंत्रालयातील पदाधिकारी तसेच इतर अधिकारी यांनी आज नवी दिल्ली येथे संसद भवनात केंद्रीय संसदीय व्यवहार मंत्रालय सचिवांच्या नेतृत्वाखाली भारतीय राज्यघटनेच्या उद्देशिकेचे सामूहिक वाचन केले.
या राष्ट्रीय कार्यक्रमातील सक्रीय सहभागी म्हणून संसदीय व्यवहार मंत्रालयाने दोन सुधारित तसेच अद्ययावत डिजिटल पोर्टल्स कार्यान्वित केली आहेत. यापैकी  हे पोर्टल राज्यघटनेची उद्देशिका इंग्रजी तसेच राज्यघटनेच्या आठव्या अनुसूचित नमूद केलेल्या 22 इतर भाषांतून वाचण्यासाठी उपयुक्त आहे तर  हे दुसरे पोर्टल “भारतीय राज्यघटनेवर आधारित ऑनलाईन प्रश्नमंजुषे”त भाग घेण्यासाठी तयार केले आहे. केंद्रीय संसदीय व्यवहार मंत्री प्रल्हाद जोशी यांनी 25 नोव्हेंबर 2022 रोजी या दोन सुधारित तसेच अद्ययावत डिजिटल पोर्टल्सच्या कार्याला सुरवात करून दिली.
या दोन्ही उपक्रमात सहभागी होण्यासाठी आणि सहभाग प्रमाणपत्र मिळवण्यासाठी देशभरातील जनता मोठ्या प्रमाणात कुतूहल आणि उत्साह दाखवत आहे.
गृह मंत्रालय
गुरुदेव रवींद्रनाथ टागोर, विश्वभारती आणि शांती निकेतन नेहमीच भारतात आणि परदेशात आकर्षणाची केंद्रे राहिली आहेत- केंद्रीय गृहमंत्री अमित शाह
“विश्वभारतीला 100 वर्षे पूर्ण झाली आहेत त्यानिमित्ताने आपण गुरुदेव रवींद्रनाथ टागोर यांच्या संकल्पनांना पुनरुज्जीवित करण्यासाठी प्रयत्नशील राहायला हवे”
नवी दिल्ली, 20 डिसेंबर 2020
केंद्रीय गृहमंत्री अमित शाह म्हणाले, की गुरुदेव रवींद्रनाथ टागोर, विश्वभारती आणि शांती निकेतन ही नेहमीच भारतात आणि परदेशात आकर्षणाची केंद्रे राहिली आहेत. पश्चिम बंगालमधील शांती निकेतन येथील विश्वभारती विद्यापीठात प्राध्यापक, विद्यार्थी आणि प्रज्ञावंतांना संबोधित करताना अमित शाह म्हणाले की, देशाचा सांस्कृतिक, कला आणि परंपरा यांचा वारसा असो स्वातंत्र्य युद्ध असो बंगाल प्रत्येक बाबतीत देशातील इतर भागांपेक्षा 50 वर्षे पुढेच राहिला आहे. केंद्रीय गृहमंत्री पुढे म्हणाले की, विश्वभारतीला आता 100 वर्षे पूर्ण होत आहेत म्हणून गुरुदेव रवींद्रनाथ टागोर यांच्या या संस्थेतील विचारांचे नूतनीकरण करण्याचे प्रयत्न करायला हवेत. ते म्हणाले, की शांती निकेतन आणि विश्वभारती यांनी देशातील शिक्षण व्यवस्थेच्या चौकटीसाठी मोठे योगदान दिले आहे. अमित शाह म्हणाले, की गुरुदेव म्हणत की शिक्षणाचे महत्त्व सर्व प्रकारच्या अरुंद मर्यादा ओलांडून माणसाला भीतीमुक्त बनविणे, हे आहे. गुरुदेव रवींद्रनाथ टागोर यांनी दिलेल्या मंत्रांप्रमाणे येथील संकल्पनांनुसार आपल्या शिक्षण पध्दतीत बदल झाले तरच विश्वभारतीचा प्रवास यशस्वी झाला असे मानता येईल. गुरुदेव टागोर यांच्या संकल्पना आणि त्यांच्या व्यक्तीमत्वातील मोठेपणा यांचा परिणाम दोन भिन्न विचारसरणीच्या माणसांतून दिसून येतो, ते म्हणजे महात्मा गांधी आणि सुभाषचंद्र बोस, या दोघांनीही गुरुदेव टागोर यांच्या कडून प्रेरणा मिळविली होती.
केंद्रीय गृहमंत्री म्हणाले, की विश्वभारतीने देशाला विविध क्षेत्रांत उत्कृष्ट कामगिरी करणारे अनेक व्यक्ती दिले आहेत. विश्व भारतीच्या 100 व्या वर्षी आपण ही परंपरा खंडीत होऊ देणार नाही आणि 50 वर्षांनंतर जेव्हा आपण तिची 150 वा वर्धापनदिन साजरा करू, त्यावेळी विविध क्षेत्रात उत्कृष्ट कार्य करणारे किमान 10 लोक तरी तयार करु, जे गुरुदेवांच्या संकल्पना देशातील लोकांच्या मनावर बिंबवीतील आणि त्यांना जीवनाचा आणि समाजाचा भाग बनवतील, असे उद्दिष्ट साध्य करण्यासाठी शपथ घेऊ या. केंद्रीय गृहमंत्री म्हणाले, विश्वभारतीने नेहमीच जात, धर्म आणि वर्ग यावर विजय मिळवून मानवतेचा संदेश दिला आहे. विश्वभारतीने युरोपीय आणि भारतीय साहित्य आणि तत्वज्ञानाला एकत्र केले आहे आणि आपल्या वेदांतील विश्व बंधुत्वाचा मूलमंत्र सर्वेभवन्तुसुखिन: सर्वेसन्तुनिरामय:  हा मंत्र लक्षात ठेवला आहे. ते म्हणाले की, जोवर आपण ग्रामीण विकासाप्रतीची दृष्टी बदलणार नाही तोपर्यंत आपण आधुनिक मार्गांनी प्रगती साधू शकणार नाही. गुरुदेवांनी विश्वभारतीतून सुरू केल्याप्रमाणे सर्वांगीण विकास साध्य होणार नाही.
तत्पूर्वी केंद्रीय गृहमंत्र्यांनी शांती निकेतनमध्ये महान भारतीय विचारवंत गुरुदेव रवींद्रनाथ टागोर यांना आदरांजली वाहिली. तसेच त्यांनी विश्व भारती विद्यापीठातील प्रसिद्ध संगीत भवनालाही भेट दिली.S.Thakur/S.Patgaonkar/D.Rane
सोशल मिडियावर आम्हाला फॉलो करा: @PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 168
विज्ञान आणि तंत्रज्ञान मंत्रालय
प्रा. अभय करंदीकर यांनी विज्ञान आणि तंत्रज्ञान विभागाचे सचिव म्हणून पदभार स्वीकारला
नवी दिल्ली, 3 ऑक्टोबर 2023
आयआयटी कानपूरचे माजी संचालक प्राध्यापक अभय करंदीकर यांनी डॉ.राजेश गोखले यांच्याकडून विज्ञान आणि तंत्रज्ञान विभागाचे नवे सचिव म्हणून पदभार स्वीकारला.
प्रा.करंदीकर हे इलेक्ट्रिकल इंजीनियर असून देशाच्या दूरसंचार क्षेत्रात दिलेल्या भरीव योगदानासाठी ते प्रसिद्ध आहेत.त्यांनी किफायतशीर ग्रामीण ब्रॉडबँड कनेक्टिव्हिटी सक्षम करण्यासाठी कमी खर्चिक “Frugal 5G नेटवर्क” संकल्पना विकसित केली आणि दूरसंचार धोरण आणि नियमांमध्ये योगदान दिले ज्याचा समावेश राष्ट्रीय दूरसंचार धोरणांमध्ये करण्यात आला.
आयआयटी कानपूरचे माजी विद्यार्थी असलेले प्रा. करंदीकर यांनी मुंबई आयआयटी मधून आपली कारकीर्द सुरू केली जिथे ते नंतर डीन  बनले आणि त्यानंतर इलेक्ट्रिकल इंजिनीअरिंग विभागाचे प्रमुख, आयआयटी बॉम्बे रिसर्च पार्कचे पहिले प्रोफेसर-इन -चार्ज आणि मुंबई आयआयटी संगणक केंद्राचे प्रमुख बनले.यानंतर आयआयटी कानपूरच्या संचालकपदी त्यांची नियुक्ती झाली, जिथून त्यांनी शिक्षण घेतले होते.
प्रा.करंदीकर यांनी त्यांनी आणि त्यांच्या गटाने विकसित केलेल्या तंत्रज्ञानासाठी विविध पेटंट दाखल करण्यासाठी देखील नेतृत्व केले.
N.Chitale/S.Kane/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(Visitor Counter : 36
पंतप्रधान कार्यालय
अहमदाबादमधील बावला-बगोदरा महामार्गावर झालेल्या अपघातातल्या जीवितहानीबद्दल पंतप्रधानांकडून शोक व्यक्त
पीडितांना पंतप्रधान राष्ट्रीय मदत निधी मधून  मदत जाहीर
नवी दिल्ली, 11 ऑगस्ट 2023
पंतप्रधान नरेंद्र मोदी यांनी गुजरातमधील, अहमदाबाद येथील बावला-बगोदरा महामार्गावर झालेल्या अपघातातल्या जीवितहानीबद्दल तीव्र दुःख व्यक्त केले आहे.
पंतप्रधानांनी, पंतप्रधान राष्ट्रीय मदतनिधी मधून  मृतांच्या कुटुंबीयांना प्रत्येकी 2 लाख तर जखमींना 50,000 रुपयांची मदत जाहीर केली आहे.
पंतप्रधान कार्यालयाने ट्विट केले;
“अहमदाबाद जिल्ह्यातील बावला-बगोदरा महामार्गावरील रस्ते अपघातामुळे तीव्र दुःख झाले. या अपघातातल्या शोकाकुल कुटुंबीयांसमवेत माझ्या संवेदना आणि जखमी व्यक्ती लवकर बऱ्या होवोत अशी प्रार्थना करतो. स्थानिक प्रशासन बाधितांना सर्वतोपरी मदत करत आहे.
S.Patil/V.Yadav/P.Malandkar
सोशल मिडियावर आम्हाला फॉलो करा:@PIBMumbai /PIBMumbai /pibmumbai pibmumbai[at]gmail[dot]com /PIBMumbai /pibmumbai
(
पंतप्रधान कार्यालय
सनदी लेखापाल दिनानिमित्त पंतप्रधानांकडून सनदी लेखापालांना शुभेच्छा
सनदी लेखापाल दिनानिमित्त पंतप्रधान नरेंद्र मोदी यांनी सनदी लेखापालांना शुभेच्छा दिल्या आहेत.
सशक्त आणि पारदर्शी अर्थव्यवस्था सुनिश्चित करण्यामधे सनदी लेखापाल समुदायाची मोठी भूमिका आहे. देशाप्रती त्यांची मोलाची सेवा आहे. सनदी लेखापाल दिनाच्या शुभेच्छा, असे पंतप्रधानांनी ट्वीटर संदेशात म्हटले आहे.
Our industrious CA community has a major role to play in ensuring a healthy and transparent economy. Their services to the nation are deeply valued. Greetings on Chartered Accountants Day. pic.twitter.com/HnJLKTheIf
— Narendra Modi  July 1, 2020
गृह आणि शहरी व्यवहार मंत्रालय
'संयम मोबाईल ॲप’ द्वारे पुण्यातील विलगीकरण केलेल्या रूग्णांवर ठेवले जाणार लक्ष
नवी दिल्ली, 21 एप्रिल 2020
स्मार्ट शहर योजनेअंतर्गत पुणे महानगरपालिकेने संयम नावाचे मोबाईल ॲप बनवले असून त्याद्वारे विलगीकरण केलेले रुग्ण घरातच रहात आहेत अथवा घराबाहेर पडत नाहीत, याची खातरजमा केली जाणार आहे. पुणे शहर व्यवस्थापनाने तंत्रज्ञानाचा आधार घेऊन शहरातील घरगुती विलगीकरण केलेल्या रूग्णांवर निगराणी ठेवणे सुरु केले आहे. त्यासाठी शहरात घरगुती विलगीकरण केलेल्या रूग्णांवर दररोज लक्ष ठेवण्यासाठी पाच विभागांमधून समर्पितपणे काम करणाऱ्या लोकांची पथके तयार केली आहेत. ही पथके परदेशातून प्रवास करून आलेल्या, तसेच कोविड-19 चे उपचार पूर्ण करून घरी पाठवलेल्या रूग्णांवर लक्ष ठेवतील. ही पथके या लोकांच्या तब्येतीची अद्ययावत माहिती मिळवतील तसेच त्या रूग्णांच्या सहवासात आलेल्या लोकांची देखील चौकशी करतील.घरगुती विलगीकरण केलेल्या, ज्यांच्यावर शिक्का मारला आहे, असे लोक आपले अन्न ,बिछाने,भांडी, कपडे आणि स्वच्छतागृहे वेगळी ठेवत आहेत किंवा नाही, याचीही खातरजमा करतील.
संयम मोबाईल ॲप अशा लोकांनी डाऊनलोड केले आहे का,हे देखील पहातील.या मोबाईल ॲपमधे GPS ट्रँकींग बसवले असून घरगुती विलगीकरण केलेले लोक घराबाहेर पडतात का ते कळेल, त्यायोगे शहर आस्थापनेला त्याची माहिती मिळून विभागातील स्थानिक पोलिसांना त्याची वर्दी मिळेल.
घरातच विलगीकरण केलेल्या नागरिकांवर निगराणी ठेवणाऱ्या डॅशबोर्डचे चित्र खाली दिले आहे:
घरातच विलगीकरण केलेल्या नागरिकांच्या हालचालींवर निरंतर निगराणी ठेवली जाते. त्याचे चित्र खाली दिले आहे:
सर्व घरगुती विलगीकरण केलेल्या नागरिकांना हे ॲप डाऊनलोड करण्याचे आदेश दिले आहेत.या नागरिकांनी त्यांच्या घरगुती विलगीकरणाच्या काळात आपले मोबाईल 24 तास सुरू ठेवायचे असून त्यातील GPS ट्रँकर देखील सतत सुरु ठेवायचे आहेत.या नागरीकांच्या सर्व हालचालींवर एका मध्यवर्ती पध्दतीने लक्ष ठेवले जाणार असून त्यांना लाल,पिवळा अथवा हिरवा रंग दिला आहे. लाल रंग म्हणजे ती व्यक्ती बाहेर आहे, पिवळा म्हणजे मर्यादेत आहे तर हिरवा रंग म्हणजे घरातच आहे, हे रंगाद्वारे निश्चित होईल.
U.Ujgare/S.Patgaonkar/P.Malandkar
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(Visitor Counter : 249
आरोग्य आणि कुटुंब कल्याण मंत्रालय
आयुष्यमान भारत- राष्ट्रीय आरोग्य संरक्षण अभियानाच्या अंमलबजावणीसाठी 20 राज्यांनी केल्या सामंजस्य करारावर स्वाक्षऱ्या
नवी दिल्ली, 14 जून 2018
आयुष्यमान भारत-राष्ट्रीय आरोग्य संरक्षण अभियानाच्या अंमलबजावणीसाठी कटिबद्धता दर्शवण्यासाठी 20 राज्यांनी या संदर्भातल्या सामंजस्य करारावर स्वाक्षऱ्या केल्या. आरोग्यमंत्र्यांच्या परिषदेत केंद्रीय आरोग्यमंत्री जे.पी.नड्डा यांच्यासमवेत या 20 राज्यांच्या आरोग्यमंत्र्यांनी या सामंजस्य कराराची देवाण-घेवाण केली.
या उपक्रमामुळे देशातले आरोग्य विषयक चित्रच पालटले असा विश्वास नड्डा यांनी व्यक्त केला. राज्यांच्या सक्रीय सहभागावरच या योजनेचे यश अवलंबून आहे यावर त्यांनी भर दिला.
या अभियानामुळे सुमारे 50 कोटी जनतेला आरोग्यविषयक खर्चाबाबत दिलासा मिळणार आहे. प्रतिवर्ष पाच लाख रुपयांपर्यंतच्या सेवा लाभार्थीच्या कुटुंबियांना मिळणार आहेत.
N.Sapre/N.Chitale/P.Malandkar
(Visitor Counter : 113
जलसंपदा, नदी विकास आणि गंगा पुनरुत्थान मंत्रालय
देशातील महत्वाच्या 91 धरणातल्या जलसाठ्यांमध्ये एक टक्क्याने घट
नवी दिल्ली, 17 मे 2018
देशातील महत्त्वाच्या 91 धरणातल्या जलसाठ्यांमध्ये 17 मे 2018 रोजी संपलेल्या सप्ताहामध्ये एक टक्क्याने घट झाली आहे. या जलसाठ्यांमध्ये 31.072 अब्ज घनमीटर पाणी उपलब्ध आहे. जलसाठ्यांच्या एकूण क्षमतेपैकी 19 टक्के जलसाठा आहे. गेल्यावर्षीच्या याच कालावधीतील साठ्याच्या 85 टक्के इतका हा साठा आहे.
या जलसाठ्यांची एकूण साठवणूक क्षमता 161.993 अब्ज घनमीटर इतकी आहे. 91 पैकी 37 जलसाठ्यांवर 60 मेगावॅट पेक्षा जास्त क्षमतेचे जल विद्युत प्रकल्प उभारण्यात आले आहेत.
पश्चिम विभागात महाराष्ट्र आणि गुजरातचा समावेश असून यामध्ये 27 धरणांचा समावेश आहे. त्यांची एकूण जल साठवण क्षमता 31.26 अब्ज घनमीटर आहे. या साठ्यांमध्ये सध्या 5.63 अब्ज घनमीटर पाणी उपलब्ध आहे. धरणांच्या साठवणूक क्षमतेपैकी 18 टक्के पाणीसाठा उपलब्ध आहे.
राजस्थान, पश्चिम बंगाल, त्रिपुरा, महाराष्ट्र, उत्तराखंड, आंध्र प्रदेश-तेलंगण, कर्नाटक, केरळ आणि तामिळनाडू या राज्यांमध्ये गेल्या वर्षीच्या तुलनेत चांगला जलसाठा उपलब्ध आहे. मात्र, पंजाब, झारखंड, हिमाचल प्रदेश, ओडिशा, गुजरात, उत्तर प्रदेश, मध्य प्रदेश, छत्तीसगड आणि तेलंगणा या राज्यांतील जलसाठ्यांमधील पाण्याचे प्रमाण गेल्यावर्षीच्या तुलनेत कमी आहे.
N.Sapre/S.Kane/D.Rane
(Visitor Counter : 23
रेल्वे मंत्रालय
भारतीय रेल्वे, राज्यांच्या मागणीनुसार श्रमिक विशेष गाड्या उपलब्ध करणार
रेल्वे बोर्डाच्या पत्रानंतर विविध राज्यांकडून आणखी 63 श्रमिक गाड्यांची मागणी
एकून 63 गाड्यांपैकी सर्वाधिक 32 गाड्यांची केरळकडून मागणी
श्रमिक गाड्यांची गरज असेल, तेव्हा 24 तासांच्या आत त्या दिल्या जातील- रेल्वे बोर्डाच्या अध्यक्षांचा पुनरुच्चार
नवी दिल्ली, 12 जून 2020
संस्थलांतरीत मजूरांना त्यांच्या घरी जाण्यासाठी, सुरक्षित व आरामदायी प्रवासाची व्यवस्था करण्यास भारतीय रेल्वे कटिबद्ध असून, राज्यांच्या मागणीनुसार, श्रमिक गाड्या सोडल्या जातील, असे रेल्वे विभागाने स्पष्ट केले आहे. रेल्वे बोर्डाच्या अध्यक्षांनी सर्व राज्यांना पाठवलेल्या पत्रानंतर, आतापर्यंत, आणखी 63 श्रमिक गाड्यांची नोंदणी विविध राज्यांनी केली आहे. यात, केरळ, आंध्र-प्रदेश, कर्नाटक, तमिळनाडू, पश्चिम बंगाल, गुजरात आणि जम्मू काश्मीर या राज्यांनी मागणी केली आहे. एकूण 63 गाड्यांची मागणी आली असून त्यात, आंध्रप्रदेशकडून 3, गुजरातकडून 1, जम्मू काश्मीरकडून 9, कर्नाटककडून 6, तमिलनाडूकडून 10, पश्चिम बंगालकडून 2 आणि केरळकडून सर्वाधिक 32 गाड्यांची मागणी आली आहे.
रेल्वे बोर्डाच्या अध्यक्षांनी, 29 मे, 3 जून आणि 9 जून रोजी सर्व राज्यांना पत्र पाठवले होते. ज्यात, “भारतीय रेल्वे आपल्याला हव्या तेवढ्या श्रमिक गाड्या, आपल्या विनंतीनंतर 24 तासांत उपलब्ध करुन देईल,” यावर भर दिला होता.
राज्यांकडून श्रमिक गाड्यांची मागणी आल्यानंतर 24 तासांच्या आत आम्ही गाडी उपलब्ध करुन देऊ, अशी माहिती भारतीय रेल्वेने सर्व राज्यांना दिली आहे. गाड्यांच्या मागणीविषयी आगाऊ सूचना द्यावी, तसेच दिलेल्या मागणीनुसार सर्व प्रवाशांना रेल्वेने त्यांच्या इच्छित स्थळी पाठवण्याची सोय व्यवस्थित केली जाईल, याची काळजी घ्यावी, अशी विनंती रेल्वे मंत्रालयाने राज्यांना केली आहे.
भविष्यात गरज लागल्यास भारतीय रेल्वे अतिरिक्त श्रमिक गाड्या देईल, अशी ग्वाही देखील रेल्वे विभागाने दिली आहे. जर राज्यांच्या अंदाजापेक्षा अधिक गाड्यांची गरज असेल, तर त्याही लवकरात लवकर उपलब्ध करुन दिल्या जातील, असे रेल्वेने म्हटले आहे.
आतापर्यंत, भारतीय रेल्वेने 4277 श्रमिक गाड्या सोडल्या असून त्यातून सुमारे 60 लाख व्यक्तींना त्यांच्या इच्छित स्थळी पोहोचवण्यात आले आहे. श्रमिक विशेष रेल्वेगाड्या 1 मे 2020 पासून सुरु करण्यात आल्या आहेत.S.Pophale/R.Aghor/D.Rane
सोशल मिडियावर आम्हाला फॉलो करा@PIBMumbai /PIBMumbai /pibmumbai pibmumbai[at]gmail[dot]com
(
माहिती आणि प्रसारण मंत्रालय
समाजातल्या त्रुटींवर नर्मविनोदी पद्धतीने उपरोधात्मक भाष्य करणाऱ्या कालातीत चित्रपट "जाने भी दो यारों" चे मोठ्या पडद्यावर पुनरागमन, भारताच्या समृद्ध सिनेमॅटिक वारशाचे दर्शन
राष्ट्रीय भारतीय चित्रपट संग्रहालय  रविवारी, 30 जुलै रोजी सकाळी 11 वाजता अभिजात संस्मरणीय असा चित्रपट "जाने भी दो यारों" चे विशेष सादरीकरण करणार आहे. क्रॉनिकल्स ऑफ टाइमलेस ट्रेझर्स इनिशिएटिव अंतर्गत अनेक दशकांपासून प्रेक्षकांना भुरळ घालणाऱ्या या कालातीत विनोदीपटाचे पुन्हा सादरीकरण करुन भारतीय सिनेमाचा गौरवशाली वारशाचे दर्शन घडवण्याचा या कार्यक्रमाचा उद्देश आहे.
जाने भी दो यांरो 1983 मधे प्रदर्शित झाला. या अप्रतिम चित्रपटाचे दिग्दर्शन कुंदन शहा यांनी केले होते. अतिशय विनोदी पण विचार करायला लावणाऱ्या ढंगाने त्यांनी ही कलाकृती घडवली आहे. कारकिर्द घडवण्यासाठी धडपणाऱ्या दोन छायाचित्रकारांनी ही कथा आहे. ते दोघे भ्रष्टाचाराऱ्यांद्वारे जाळ्यात अडकवले जातात. दिग्गज अभिनेते नसरुद्दीन शाह यांनी आणि रवी वासवानी यांनी या भूमिका साकारल्या आहेत. यासोबतच ओम पुरी, पंकज कपूर आणि सतीश शहांसारखे एकाहून एक सरस अभिनेते चित्रपटात आहेत. सामाजिक मुद्यांवर व्यंगात्मक भाष्य करणारा हा चित्रपट प्रेक्षकांच्या मनावर कायमची छाप सोडतो.
भष्ट्राचारी आणि शक्तीशाली लोकांच्या घोटाळ्यांभोवती अडखळत अतिसाहस करणाऱ्या दोन निरागसांभोवती ही कथा फिरते. दुर्दैव म्हणजे कधीच न केलेल्या गुन्ह्यासाठी त्यांना तुरुंगात जावे लागते. समाजातल्या काळ्या गडद बाजूवर सिनेमा प्रकाश टाकतो. जाने भी दो यांरो हा केवळ अभिजात सिनेमाच ठरला नाही तर त्याने प्रेक्षकांच्या मनाचा ठाव घेत खूप प्रेम आणि कौतुक मिळवलं. भारतीय चित्रपटाच्या इतिहासील तो सर्वाधिक लोकप्रिय, पसंतीच्या सिनेमांपैकी एक ठरला आहे.
चित्रपटाचा शेवट असलेले महाभारतातील पौराणिक दृश्य तर अविस्मरणीय आहे. विविध ओटीटी मंचावर असंख्य वेळा पाहिल्यानंतरही प्रेक्षकांची हसून हसून पुरेवाट झाल्याशिवाय राहत नाही.
राष्ट्रीय भारतीय चित्रपट संग्रहालयाने  - एनएफडीसी, क्रॉनिकल्स ऑफ टाइमलेस ट्रेझर्स इनिशिएटिव्हच्या सहकार्याने, "जाने भी दो यारों" चे मुंबईतील एनएमआयसी इथे आयोजन केले आहे. हा कार्यक्रम सर्वांसाठी खुला असून प्रथम येणाऱ्यास प्रथम प्राधान्य या तत्त्वावर प्रवेश विनामूल्य आहे.
सुक्ष्म, लघु आणि मध्यम उदयोग मंत्रालय
रोजगार निर्मितीसाठी उत्पादन क्षेत्र अधिक मजबूत करणे आवश्यक आहे - नितीन गडकरी
एमएसएमई आणि रस्ते वाहतूक आणि महामार्ग मंत्री नितीन गडकरी म्हणाले की रोजगार निर्मितीसाठी आणि दारिद्र्य निर्मूलनासाठी उत्पादन क्षेत्र अधिक बळकट करण्याची गरज आहे. 16 व्या डॉ. गाडगीळ स्मृती व्याख्यानमालेत महाराष्ट्रातील वाणिज्य आणि उद्योग समुदायाला संबोधित करताना ते म्हणाले की, ज्ञानाचे संपत्तीमध्ये रूपांतर करण्यासाठी आपल्याला एकात्मिक पद्धतीने भविष्यासाठी दूरदर्शी योजना बनवावी लागेल.
गडकरी म्हणाले की, प्रतिभावान तरुण कुशल मनुष्यबळ ही देशाची ताकद आहे. आपली आयात कमी करून निर्यात वाढवावी लागेल. उद्योजकांना पाठबळ देण्यासाठी सामाजिक आणि आर्थिकदृष्ट्या मागासलेल्या भागांसाठी धोरणे आखण्याची गरज आहे असे ते म्हणाले. विकासासाठी उद्योगाचे विकेंद्रीकरण फार महत्वाचे आहे.असे त्यांनी सांगितले.
संपूर्ण कार्यक्रमाची लिंक https://youtu.be/XFxoJYqWGW4
PIB Headquarters
पत्र सूचना कार्यालयाचे कोविड-19 संबंधित बातमीपत्र
नवी दिल्ली/मुंबई, 1 एप्रिल 2022
|
|
- 184.31 cr vaccine doses have been administered so far under Nationwide Vaccination Drive
- India's Active caseload currently stands at 13,672
- Active cases stand at 0.03%
- Recovery Rate currently at 98.76%
- 1,918 recoveries in the last 24 hours increases Total Recoveries to
- 4,24,90,922
- 1,335 new cases recorded in the last 24 hours
- Daily positivity rate 
- Weekly Positivity Rate 
- 78.97 cr Total Tests conducted so far; 6,06,036 tests conducted in the last 24 hours
#Unite2FightCorona #IndiaFightsCorona
PRESS INFORMATION BUREAU
MINISTRY OF INFORMATION & BROADCASTING
GOVERNMENT OF INDIA